Suid-Afrika 'n Grammy én Bafta ryker!
JY LEES NOU Suid-Afrika 'n Grammy én Bafta ryker!
Suid-Afrika is ná die afgelope Sondag nie een nie, maar twee gesogte internasionale pryse ryker! Die Suid-Afrikaanse dwarsfluitspeler Wouter Kellerman en oud-Kapenaar en rolprentvervaardiger Eric Abraham het onderskeidelik 'n Grammy en Bafta "huis toe" gebring.
Wouter se Winds of Samsara is in die kategorie Beste New Age-album met 'n Grammy vereer. Die Indiese komponis en vervaardiger Ricky Kej, wat saam met dié dwarsfluitspeler aan die album gewerk het, het ook erkenning by die spoggeleentheid in Los Angeles gekry.
Wouter het sy opgewondenheid oor sy Grammy gedeel: "Wow, dit is 'n lewenslange droom wat waar geword het. Ek sien uit daarna om soveel meer te doen."